A Cotonoui Megállapodás keretében nyújtott preferenciális tarifális rendszer lejáratának következményei; 2008. január 1-jétől érvényben levő intézkedések

1. A Cotonoui Megállapodás alkalmazásának lejárata

Az Európai Unió Hivatalos Lapjának 2007. 11. hó 16-i¹ számában megjelent értesítésben a közösségi gazdálkodókat a következőkről tájékoztatták:

· A Cotonoui Megállapodás keretében megkötött preferenciális tarifális elbánás 2007. december 31-én érvényét veszti;

· A Bizottság jelenleg új kereskedelmi megállapodásokat szándékozik létrehozni ezen országokkal a Gazdasági Partnerségi Megállapodások (Economic Partnership Agreements - EPA) keretében ;

· Azon régiók vagy országok esetében, melyek 2008. január 1-jén még nem kötötték meg a WTO-kompatibilis megállapodást, az általános preferenciális rendszer (továbbiakban GSP) lesz alkalmazandó.  Minden AKCS ország már GSP kedvezményezett (lásd 4. pontot is)

2. 2008.01.01-jétől alkalmazandó új intézkedések: jelenlegi helyzet

Amennyiben az új Gazdasági Partnerségi Megállapodásokat 2007. január 31-ig nem írják alá, a Tanács 2007. december 20-án elfogadott ideiglenes rendelete (Market Access Regulation = Piacra jutási rendelkezés – MAR, továbbiakban MAR), lehetővé teszi a WTO-kompatibilis megállapodást parafáló országok számára, hogy a megújult „Cotonou” származási szabályok alapján kedvezményben részesüljenek.

Jelenleg 35 ország parafált ilyen megállapodást.

Kizárólag ezen országok részére a MAR 2008. január 1-jétől már egy egyoldalú vám- és kvótamentes bejutást biztosít a közösségi piacra². E szabályozásnak része egy olyan származási szabályokat tartalmazó mellékletet, amely a „Cotonou+”-on  alapul (MAR II.  Melléklete).
Az I. Melléklet a MAR Megállapodást alkalmazó 35 ország felsorolását tartalmazza.

Minden más, a Cotonoui Megállapodást aláíró országra további közlésig a GSP lesz érvényben (beleértve a legkevésbé fejlett fejlődő országokra vonatkozó a „Mindent csak fegyvert ne” megállapodást is) 

3. Gyakorlati következtetések a vámszervek részére a származási bizonyítványok tárgyában

(i) A MAR alá tartozó AKCS országokból származó termékek 
A származási szabályok hasonlóak a cotonoui megállapodás szabályaihoz, bizonyos területeken történt változtatásokkal.

A MAR átmeneti rendelkezéseket határoz meg a származást igazoló okmányra vonatkozólag (II. Melléklet 39. cikk):

(a) Azon áruk esetében, melyek szabadforgalomba helyezését kérték az Európai Unióban a MAR hatályba lépését megelőzően EUR.1 szállítási bizonyítvány nélkül, az AKCS és az EU közötti társulási Megállapodás V. Mellékletének 1. Jegyzőkönyve 15. cikkének rendelkezése szerint kiállított EUR.1 szállítási bizonyítványok elfogadhatóak a MAR hatályba lépésétől számított 10 hónapon belül.

² A Tanács 1528/2007/EK rendelete (2007. december 20.) a Gazdasági Partnerségi Megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagországaiból származó termékekre vonatkozó szabályozások alkalmazásáról
(b) A MAR hatályba lépésekor tranzitban, vámraktárban vagy vámszabadterületen átmeneti megőrzésben levő áruk esetében az exportáló ország vámhatóságai által visszamenőleges hatállyal kibocsátott EUR.1 szállítási bizonyítvány bemutatása kezdeményezhető az import ország vámhatóságainál a MAR hatályba lépésétől számított 10 hónapon belül, ha az EUR.1 bizonyítványt olyan okmányok kísérik, melyek igazolják a termékek közvetlen szállítását a 12. cikkben foglaltaknak megfelelően.

(ii) A MAR alá nem tartozó AKCS országokból exportált termékek 2008.01.01-jén vagy után

Ez vonatkozik az AKCS országokra, az I. számú mellékletben felsorolt országok kivételével. Ezen országok csak GSP kedvezményben részesülhetnek.

Csak a GSP szabályok értelmében kiállított származást igazoló okmány fogadható el (FORM A származási bizonyíték, vagy a 6000 EUR érték alatti küldemények esetében számlanyilatkozat).

(iii) A MAR alá nem tartozó azon AKCS országokból származó termékek, melyeket 2007.12.31 előtt exportáltak, de szabadforgalomba helyezésüket 2008.01.01-jét követően kérték

EUR.1 szállítási bizonyítványok (vagy a Cotonoui Megállapodás keretében kiállított számlanyilatkozatok) érvényüket vesztik, és el kell utasítani azokat. Azonban az importőrt tájékoztatni szükséges, hogy az exportőr kérheti az illetékes hatóságoktól a FORM A származási bizonyítvány visszamenőleges hatállyal történő kiadását különleges körülmények fennállására hivatkozással, abban az esetben, ha a GSP szabályok betartásra kerülnek.

4. A származás ellenőrzése

(i) Származás a MAR keretén belül

Az ellenőrzések során figyelembe kell venni, hogy az összes AKCS ország közötti kumuláció már nem lehetséges a hatályban lévő különböző rendszerek miatt. A teljes és a diagonális kumuláció továbbra is érvényben van a MAR alá tartozó AKCS országok között (az I. Mellékletben felsoroltak). A 6. cikk értelmében a TOT országokkal fennálló kumuláció a MAR II. Mellékletében meghatározott szabályok alkalmazása során lehetséges.

(ii) Származás a GSP keretén belül

Az ellenőrzések során figyelembe kell venni, hogy számos különbség van a Cotonoui Megállapodás és a GSP szabályok között (kumuláció, tolerancia szabály, minimális megmunkálások listája és a felségvizeken kívül halászó hajókra megállapított feltételek). Következésképp, bizonyos termékek, melyek a Cotonoui Megállapodás szerint származónak minősültek a GSP szabályok értelmében már nem nyerhetik el a származó helyzetet.

A közigazgatás éppúgy, mint a gazdálkodók számos AKCS országban nem megfelelően használják a GSP-t. A közigazgatásokat figyelmeztetni kell, hogy a GSP rendszer által meghatározott követelmények szerint kell eljárni az igazgatási együttműködés tekintetében. A GSP által biztosított preferenciális kedvezmények mindaddig nem nyújthatók, amíg nem közlik a bizonyítványok hitelesítésére illetékes hatóságokra és bélyegzőmintákra vonatkozó részleteket.

5. Jövőbeni változtatások

Abban az esetben, ha egy AKCS ország a WTO- kompatibilis megállapodást megköti, a MAR I. Mellékletének listája ennek megfelelően módosításra kerül.

Az országok addig részesei a MAR-nak, amíg a végleges Gazdásági Partnerségi Megállapodással kapcsolatos formalitások lezárulnak.  Ezt követően az új megállapodás vonatkozik rájuk. A MAR-nak nincs különleges időkorlátja.

A tagállamokat informálni kell. 

6. TARIC; származási weboldalak

Az alkalmazott változások 2008.01.01-jétől már bevezetésre kerültek  TARIC rendszerbe. 

Az érintett weboldalak a TAXUD oldalán mihelyst lehetséges frissítésre kerülnek.

I. MELLÉKLET
Azon régiók vagy államok felsorolása, melyek a MAR 2. cikk (2) bekezdése értelmében lezárták tárgyalásaikat

ANTIGUA ÉS BARBUDA
BAHAMAI KÖZÖSSÉG
BARBADOS
BELIZE
BOTSWANAI KÖZTÁRSASÁG
BURUNDI KÖZTÁRSASÁG
COMORE-SZIGETEKI UNIÓ
DOMINIKAI KÖZÖSSÉG
DOMINIKAI KÖZTÁRSASÁG
ELEFÁNTCSONTPARTI KÖZTÁRSASÁG
FIDZSI SZUVERÉN DEMOKRATIKUS KÖZTÁRSASÁG
GHÁNAI KÖZTÁRSASÁG
GRENADA
GUYANAI SZÖVETKEZETI KÖZTÁRSASÁG
HAITI KÖZTÁRSASÁG
JAMAICA
KAMERUNI KÖZTÁRSASÁG
KENYAI KÖZTÁRSASÁG
LESOTHÓI KIRÁLYSÁG
MADAGASZKÁRI KÖZTÁRSASÁG
MAURITIUSI KÖZTÁRSASÁG
MOZAMBIKI KÖZTÁRSASÁG
NAMÍBIAI KÖZTÁRSASÁG
PÁPUA ÚJ-GUINEAI FÜGGETLEN ÁLLAM
RUANDAI KÖZTÁRSASÁG
SAINT KITTS ÉS NEVIS ÁLLAMSZÖVETSÉG
SAINT LUCIA
SAINT VINCENT ÉS GRENADINE-SZIGETEK
SEYCHELLE KÖZTÁRSASÁG
SURINAME KÖZTÁRSASÁG
SZVÁZIFÖLDI KIRÁLYSÁG
TANZÁNIAI EGYESÜLT KÖZTÁRSASÁG

TRINIDAD ÉS TOBAGO KÖZTÁRSASÁG
UGANDAI KÖZTÁRSASÁG
ZIMBABWEI KÖZTÁRSASÁG

